Han Kang

Han Kang (; š. skammâmáánu 27. peeivi 1970 Gwangju, Maadâ-Korea) lii maadâkorealâš kirječällee já kreatiivlii čäällim professor Soul taaiđâinsituutist. Sun čáálá jieijâs eenikielân ađai koreakielân. Han kirjeh iä lah val jurgâlum anarâškielân.

Ive 2024 sun vuoitij Nobel-kirjálâšvuotâpalhâšume. Han Kang lii vuossâmuš maadâkorealâš, kote lii vuáittám Nobel-kirjálâšvuotâpalhâšume.

 Eellim 
Han Kang šoodâi skammâmáánu 27. peeivi 1970 Gwangjust, Maadâ-Koreast. Suu eeči lii maadâkorealaš kirječällee Han Seung-won. Hanist lává kyehti viiljâ: stuorrâviljâ Han Dong-rim já uccâviljâ Han Kang-in. Kuohtuuh lává kirječälleeh tegu Han Kang, mutâ uccâviljâ lii meiddei ráiđukoverähtee. Perruu vuossâmuuh kyehti párnáá jaamijn ovdil ko Han šoodâi. Sunnust nubbe lâi uccâ nieidâš, kii jaamij tuše muádi tiijme ahasâžžân. Han čaalij sust ive 2016 almostum kirjestis 흰 ().

 Palhâšumeh 
Ive 2016 Han vuoitij Man Booker aalmugijkoskâsii palhâšume eŋgâlâskielâg versiost kirjestis 채식주의자 (), mon brittilâš jurgâleijee Deborah Smith lâi jurgâlâm koreakielâst. Taan kirje áánsust sun šoodâi uápisin lohheid pirrâ maailm. Muáddi ive maŋeláá sun lâi iävtukkâssân siämmáá palhâšumán kirjestis 흰 (), mon lâi jurgâlâm siämmáš jurgâleijee ađai Deborah Smith.

Roovvâdmáánu 10. peeivi 2024 Han Kang vuoitij Nobel-kirjálâšvuotâpalhâšume "intensiivlii, tivtâlii proosast, mii kieđâvuš historjálijd traumaid já puáhtá ulmui háváduvâšvuođâ uáinusân".

 Kirjeh 
+ Ihe Koreakielâg nommâ Jurgâlus eŋgâlâskielân Šlaajâ Kuástideijee 1995  여수의 사랑  (A) Love of Yeosu  uánihis romaneh  Moonji 1998  검은 사슴  Black Deer  roomaan  Munhakdongne 2000  내 여자의 열매  My Woman's Fruits  uánihis romaneh  Changbi2002  그대의 차가운 손  Your Cold Hands  roomaan  Moonji 내 이름은 태양꽃  My Name is Sun Flower  uánihis roomaan  Munhakdongne2003  붉은 꽃 이야기  The Red Flower Story  uánihis roomaan  Yolimwon 사랑과, 사랑을 둘러싼 것들  Love and Things Surrounding Love  esseeh  Yolimwon2007  가만가만 부르는 노래  A Song to Sing Calmly  esseeh  Bichae 천둥 꼬마 선녀 번개 꼬마 선녀  Thunder Little Fairy, Lightning Little Fairy  nooveel  Munhakdongne 채식주의자  The Vegetarian  roomaan  Changbi 2008  눈물상자  Tear Box  nooveel  Munhakdongne 2010  바람이 분다, 가라  The Wind Blows, Go  roomaan  Moonji 2011  희랍어 시간  Greek Time  roomaan  Munhakdongne 2012  노랑무늬영원  Yellow Pattern Eternity  uánihis romaneh Moonji 2013  서랍에 저녁을 넣어 두었다  I Put Dinner in the Drawer  tihtâantologia 2014  소년이 온다  A Boy Is Coming  roomaan  Changbi 2016  흰  White  roomaan  Nanda 2021  작별하지 않는다  Don't Say Goodbye  roomaan  Munhakdongne

 Fáádást eres soojijn 

 Käldeeh 

Luokka:Ive 1970 šoddâmeh
Luokka:Maadâkorealiih kirječälleeh
Luokka:Maadâkorealiih professoreh
Luokka:Nobel-kirjálâšvuotâpalhâšume vyeitteeh